PATVIRTINTA

Kauno lopšelio-darželio „Tukas“

direktoriaus 2023 m. spalio 11 d.

įsakymu Nr. V-259

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS**

**VAIKŲ, JŲ TĖVŲ, MOKYTOJŲ KŪRYBINIŲ FOTOGRAFIJŲ PARODOS**

**„RUDENS SPALVŲ PALETĖ “ NUOSTATAI**

**I. BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų, jų tėvų (globėjų) ir mokytojų kūrybinių fotografijų parodos „Rudens spalvų paletė „ (toliau - paroda), skirta atkreipti dėmesį į mus supantį pasaulį, pastebėti gamtos grožį bei fiksuoti metų laikų kaitą.
2. Virtualios kūrybinės fotografijos parodos „Rudens spalvų paletė“ nuostatai reglamentuoja parodos tikslą ir uždavinius, dalyvius, organizatorius ir organizavimo tvarką bei baigiamąsias nuostatas.
3. Parodą organizuoja Kauno lopšelis-darželis „Tukas“. Parodos organizatoriai ir rengėjai – mokytoja Lina Grybėnienė, Parodos koordinatorė - direktoriaus pavaduotoja ugdymui Aistė Dudavičienė el.p. [ugdymas@tukasdarzelis.lt](mailto:ugdymas@tukasdarzelis.lt)
4. Parodos nuostatai skelbiami Kauno lopšelio-darželio „Tukas“ interneto svetainėje, adresu: [https://www. darzelistukas.lt/](https://www.darzelistukas.lt/) ir facebook paskyroje „Auklėtoja auklėtojai (idėjos, darbeliai, pamokėlių planai)“ bei uždaroje „Facebook“ grupėje „Rudens spalvų paletė“.

**II. PARODOS TIKSLAS IR UŽDAVINIAI**

1. Parodos tikslas – skatinti ikimokyklinio ir priešmokyklinio amžiaus vaikų kūrybiškumą, ugdyti meninę raišką atskleidžiant rudeninės gamtos spalvų grožį ir išskirtinumą.
2. Uždaviniai:

6.1. Susipažinti su rudens požymiais bei gamtoje randama spalvų įvairove.

6.2. Ugdyti vaikų kūrybiškumą, išbandant naujus veikimo būdus ir netradicines priemones.

6.3. Skatinti bendravimą ir bendradarbiavimą tarp Lietuvos ikimokyklinių ir priešmokyklinių ugdymo įstaigų.

**III. PARODOS DALYVIAI**

1. Parodoje kviečiami dalyvauti Lietuvos Respublikos ikimokyklinio, priešmokyklinio ugdymo įstaigų bendruomenės nariai: ugdytiniai, jų tėvai, mokytojai.

**IV.** **ORGANIZAVIMO TVARKA**

1. Virtualiai parodai pateikiamos fotografijos tema „Rudens spalvų paletė“. Nuotraukose turi būti pavaizduota rudenėjanti gamta, besikeičiančiomis spalvomis.
2. Parodos dalyviai savarankiškai pasirenka kūrybinių darbų atlikimo techniką – piešimas, aplikavimas, lipdymas, konstravimas ir visos kitos technikos.
3. Sukurti kūrybiniai darbai nufotografuojami ir **iki 2023 lapkričio 15 d.** įkeliama į facebook grupę „Rudens spalvų paletė“. **Įkėlus nuotrauką, būtina nurodyti įstaigos ir grupės pavadinimus, ugdytinių amžių, mokytojo vardą, pavardę.**
4. Parodai pateikti darbai nuotraukoje turi būti tvarkingi, užbaigti. Nuotraukos turi būti geros kokybės.
5. Darbų skaičius iš vienos ugdymo įstaigos neribojamas.

**V. BAIGIAMOSIOS NUOSTATOS**

1. Mokytojams, paruošusiems ugdytinius parodai, bus išduodamos Kauno lopšelio-darželio „Tukas“ pažyma ir pridedamas dalyvių sąrašas. Mokytojai sutinka, kad jų asmens duomenys (vardas, pavardė, darbovietė) bus naudojami pažymai parengti ir įtraukti bendrame dalyvių sąraše.
2. Pateikdami darbus mokytojai atsakingi už tai, kad parodos dalyvių tėvai sutinka, jog jų vaikų asmens duomenys (vardas, pavardė, amžius, ugdymo įstaiga) būtų eksponuojami viešojoje erdvėje, socialiniuose tinkluose.
3. Iš parodos dalyvių pateiktų nuotraukų bus sukurtas filmukas „Rudens spalvų paletė“ ir patalpintas Kauno lopšelio-darželio „Tukas“ internetinėje svetainėje www. darzelistukas.lt